 Ezikiel 7  Okwu Jehova wee ruo m ntị ọzọ, sị:Ma gị onwe gị, nwa nke mmadụ, nke a bụ ihe Ọkaakaa Onyenwe anyị Jehova gwara ala Izrel, Ọgwụgwụ, nsọtụ anọ nke ala a eruwo ọgwụgwụ ya.Ọgwụgwụ gị eruwo, m ga-emekwa ka iwe m bịakwasị gị, m ga-ekpekwa gị ikpe dị ka ụzọ gị niile si dị ma mee ka ihe arụ gị niile bịakwasị gị.Anya m agaghị emere gị ebere, agaghịkwa m enwe ọmịiko, nihi na m ga-emeso gị dị ka ụzọ gị niile si dị, ihe arụ gị ga-adị netiti gị; unu ga-amarakwa na mụ onwe m bụ Jehova.Nke a bụ ihe Ọkaakaa Onyenwe anyị Jehova kwuru, Ọdachi, lee! ọdachi pụrụ iche na-abịa.Ọgwụgwụ ga-abịa. Ọgwụgwụ ga-abịa; ọ ga-abịakwasị gị na mberede. Lee! Ọ na-abịa.Ọdachi ga-adakwasị gị, gị onye bi nala a, oge ya na-abịa, ụbọchị ya dị nso. E nwere ọgba aghara, ọ bụghị mkpu a na-eti nugwu.Noge na-adịghị anya, m ga-awụkwasị gị ọnụma m, m ga-ewesa gị iwe m dum, m ga-ekpekwa gị ikpe dị ka ụzọ gị niile si dị ma mee ka ihe arụ gị niile bịakwasị gị.Anya m agaghị eme ebere, agaghịkwa m enwe ọmịiko. Ọ bụ dị ka ụzọ gị niile si dị ka m ga-emeso gị, ihe arụ gị ga-adịkwa kpọmkwem netiti gị; unu ga-amarakwa na ọ bụ mụ onwe m, Jehova, na-eti unu ihe otiti.Lee! Ụbọchị ahụ! Lee! Ọ na-abịa. Ọdachi apụwo. Mkpanaka awawo okooko. Mpako epuwo ome.Ime ihe ike ebiliwo ghọọ mkpanaka ajọ omume. Ha, ma ọ bụ akụ ha, ma ọ bụ ha onwe ha notu notu, agaghị azọpụta ha, ha abaghị uru ọ bụla.Oge ga-eru, ụbọchị ga-abịa. Ka onye na-azụ ihe ghara ịṅụrị ọṅụ; ka onye na-ere ihe ghara iruwe uju, nihi na m na-eweso ìgwè ndị ya niile iwe ọkụ.Nihi na onye rere ihe agaghị enwetaghachi ihe o rere, mgbe ha ka nọ ndụ; nihi na ọhụụ ahụ bụ maka ìgwè ndị ya niile. Ọ dịghị onye ga-alọghachi, ọ dịghịkwa onye ọ bụla nke ga-eji ndụ ya naka nihi mmehie nke ya onwe ya mere.Ha afụwo opi, mmadụ niile ejikerewokwa, ma ọ dịghị onye na-aga agha, nihi na m na-eweso ìgwè ndị ya niile iwe m dị ọkụ.Mma agha dị nèzí, e nwere ọrịa na-efe efe na ụnwụ nime ụlọ. A ga-eji mma agha gbuo onye ọ bụla nọ nubi, ụnwụ na ọrịa na-efe efe ga-eripịakwa ndị nọ nime obodo.Ndị ha gbapụrụ agbapụ ga-alanahụ wee dịrị ka nduru nke ndagwurugwu nelu ugwu. Ha niile na-akwakwa ákwá, onye nke ọ bụla nihi njehie nke ya.Aka niile ga na-akụda; ikpere niile ga na-agụsịkwa mmiri.Ha ekewokwa ákwà iru uju núkwù, ịma jijiji ekpuchiwokwa ha; ihere dịkwa nihu niile, isi akwọchaala ha niile.Nokporo ámá ka ha ga-atụfu ọlaọcha ha, ihe na-asọ oyi ka ọlaedo ha ga-aghọkwa. Ma ọlaọcha ha ma ọlaedo ha agaghị anapụtali ha nụbọchị oké iwe Jehova. Ha agaghị eme ka afọ ju mkpụrụ obi ha, ha agaghịkwa enyeju onwe ha afọ, nihi na ọ ghọwo ihe ịsụ ngọngọ nke na-eme ka ha jehie.Mmadụ emewo ka ịma mma nke ihe ịchọ mma bụrụ ihe o ji anya isi; ha ejiriwokwa ya mee ihe oyiyi ha ndị jọgburu onwe ha, ihe arụ ha. Ọ bụ ya mere m ga-eji mee ka ọ ghọọrọ ha ihe na-asọ oyi.M ga-enyefe ya naka ndị ala ọzọ ka ha bukọrọ ya, nyefeekwa ya naka ndị ajọ omume nke ụwa ka ha buru ya, ha ga-emetọkwa ya.M ga-ewepụ ihu m nebe ha nọ, ha ga-emerụkwa ebe m nke zoro ezo. Ndị na-apụnara mmadụ ihe ga-abatakwa nime ya metọọ ya.Mee agbụ ígwè, nihi na ala a ejupụtawo nikpe mwụfu ọbara, obodo a ejupụtawokwa nime ihe ike.M ga-akpọbata ndị kasị njọ netiti mba niile, ha ga-ebichi nụlọ ha, m ga-emekwa ka nganga ndị dị ike kwụsị, a ga-emerụkwa ebe nsọ ha.Nhụjuanya ga-abịa, ha ga-achọkwa udo ma ọ gaghị adị.Ahụhụ ga-esochi ahụhụ, akụkọ ga-esochikwa akụkọ, ndị mmadụ ga-achọ ọhụụ nọnụ onye amụma, iwu ga-akọ ụkọ nọnụ onye nchụàjà, ndụmọdụ ga-akọkwa ụkọ nọnụ ndị okenye.Eze ga na-erukwa uju; ọbụna onyeisi ga-eyiri ntọgbọrọ nefu dị ka uwe, aka ndị ala a ga-ama jijiji. Ọ bụ dị ka ụzọ ha niile si dị ka m ga-emeso ha, m ga-ejikwa ikpe ha kpere kpee ha ikpe; ha ga-amarakwa na mụ onwe m bụ Jehova. 